# Escola Superior de Cinema i Audiovisuals de Catalunya

L'Escola Superior de Cinema i Audiovisuals de Catalunya (ESCAC) és una escola de cinema i audiovisuals a Terrassa. Es va fundar el 1994 a partir dels estudis del Centre Calassanç de formació professional. El 2003 deixa l'edifici de l'Escola Pia de Sarrià i se'n va al complex universitari «La Farinera» de Terrassa, una antiga fàbrica de vapor.
Josep Maixenchs la va fundar el 1993 a l'Escola Pia de Sarrià. El 1994 s'hi imparteix un primer Graduat Superior en Cinema i Audiovisuals. Es vincula a la Universitat de Barcelona. Ofereix el grau en cinematografia, el primer que s'imparteix a l'Estat espanyol.

## L'escola

L'Escola Superior de Cinema i Audiovisuals de Catalunya (ESCAC), és un centre docent de caràcter privat que forma professionals en les diferents branques cinematogràfiques i de l'audiovisual. Dona una formació teòrica i pràctica en la realització de productes audiovisuals, incloent-hi la part comercial. Al grau de màster es pot especialitzar en una de les branques majors de la professió: direcció, producció, fotografia, muntatge, guió, so, direcció artística, efectes visuals i documental. La revista nord-americana The Hollywood Reporter veu en el format de la formació que imposa els estudiants des del quart anys a sortir de la teoria i començar a produir com un format d'èxit. En veu com a prova la col·laboració amb les escoles de cinema de Londres i de París.
Està adscrita a la Universitat de Barcelona. Actualment la dirigeix el productor de cinema Sergi Casamitjana.
L'Acadèmia de les Arts i de les Ciències Cinematogràfiques, la Societat General d'Autors i Editors, ajuntament de Terrassa, Image Film, Luck Internacional i Escola Pia de Catalunya pertanyen al patronat de la Fundació que governa l'escola. El centre manté contactes amb les principals empreses de producció i serveis de la indústria audiovisual (Warner Bros., El deseo, Tele 5…).
Des de la seva fundació, centenars d'alumnes d'una vintena de nacionalitats diferents hi han estudiat, en destaquen, entre d'altres, Juan Antonio Bayona, Kike Maíllo, Mar Coll, Javier Ruiz Caldera, Neus Ollé, Marçal Forés, Aina Calleja, Carlos Catalán, Oriol Capel, Òscar Faura o Bet Rourich.

## La productora

El 2006 es crea en el si de l'escola la productora Escándalo Films, amb el propòsit d'impulsar el treballs dels alumnes i graduats. Al llarg dels anys Escándalo Films va anar ampliant les seves àrees d'actuació, sempre mantenint el seu vincle amb l'ESCAC. El 2012 Escándalo Films dona pas a ESCAC Films com a productora dels treballs sorgits de l'escola.

## Reconeixements

A través de les productores Escándalo Films i ESCAC Films ha guanyat més de 500 premis internacionals amb els films realitzats pels seus alumnes i graduats.

## Referències

* 1 2 Pérez, Sandra «Dues dècades de talent al servei del cinema». El Punt Avui, 23-01-2015, pàg. 30.
* ↑ «Inaugurada a Terrassa la nova seu de l'Escola Superior de Cinema i Audiovisuals». Notícies 324. CCMA, 04-07-2002.
* ↑ Romaguera i Ramió, Joaquim. «Escola Superior de Cinema i Audiovisuals de Catalunya». A: Diccionari del cinema a Catalunya, s.d [Consulta: 4 desembre 2022].
* ↑ «‘Sempre he tingut la vocació de formar, ajudar la gent a créixer»». Nació Digital – La Torre, 13-05-2012.
* ↑ «Notícia de la Vanguardia». Arxivat de l'original el 2009-10-06. [Consulta: 5 octubre 2009].
* ↑ Rolfe, Pamela; Rolfe, Pamela «How a Fresh Wave of Young Film Talent Is Transforming the Spanish Film Sector» (en en-). The Hollywood Reporter, 14-05-2011.
* 1 2 Salvà, Bernat «Pors d'adolescent». El Punt Avui (edició Girona), 26-10-2012, pàg. 52.
* ↑ «Web oficial d'Escándalo Films». Arxivat de l'original el 2015-03-10.
* ↑ Boladeras, Mercè «I el Goya és… pel talent de l’Escac». Diari de Terrassa, 12-02-2022.
* ↑ «L'ESCAC i Escándalo Films, Premi Tendències 2012». Notícies. Universitat de Barcelona, 20-09-2012. [Consulta: 4 desembre 2022].

## Enllaços externs

* Escola Superior de Cinema i Audiovisuals de Catalunya - Lloc web oficial